దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
​పది వికెట్ల వీరుడు మన శ్రీకాంత్..
పది వికెట్ల వీరుడు కూంబ్లే కదా.. అదేంటి శ్రీకాంత్ అంటున్నారు అని అనుకుంటున్నారా ?.. నిజంగా ఈ ఘనత సాధించింది శ్రీకాంతే.
TNN | Updated:
Aug 30, 2016, 09:25PM IST
లండన్: పది వికెట్ల వీరుడు అనీల్ కూంబ్లే కదా.. అదేంటి శ్రీకాంత్ అంటున్నారు అని అనుకుంటున్నారా ?.. నిజంగా ఈ ఘనత సాధించింది శ్రీకాంతే.. వివరాల్లోకి వెళ్లినట్లయితే అసలు విషయం మీకే అర్థమౌతుంది. ఇంగ్లండ్ లో జరుగుతున్న ఫస్ట్ క్లాస్ మ్యాచ్ లో మన భారత బౌలర్ ఈ అద్భుత రికార్డును సృష్టించాడు. మహారాష్ట్రకు చెందిన శ్రీకాంత్ ముండే ఒకే ఇన్నింగ్ లో 10 వికెట్లు తీసి అందరి నోట ఔరా అనిపించాడు. ప్రపంచ క్రికెట్ చరిత్రలో అన్ని స్థాయిల క్రికెట్ మ్యాచుల్లో ఒక్క భారత బౌలర్ కుంబ్లేకే ఇది సాధ్యపడింది. అయితే ఆ రికార్డు ఇప్పుడే మన శ్రీకాంత్ సమం చేశాడు. అయితే ఇది ఇంటర్నేషనల్ క్రికెట్ కాకపోయినప్పటికీ.. విదేశీ గడ్డపై శ్రీకాంత్ ఈ రికార్డును సృష్టించడం విశేషమే కదా మరి. ఇంగ్లీష్ కౌంటి క్రికెట్ లో కోల్విన్ బే క్రికెట్ క్లబ్ జట్టుకు ఎంపికైన శ్రీకాంత్ ముండే ఈ సిజన్ లో అద్భుత ప్రదర్శన ఇస్తూ వచ్చాడు. కాగా బిర్కెన్‌హెడ్ పార్క్ జట్టుతో జరిగిన మ్యాచ్ లో శ్రీకాంత్ ఈ రికార్డును సాధించాడు. టాస్ గెలిచి బ్యాటింగ్ ఎంచుకున్న బిర్కెన్ హెడ్ జట్టు శ్రీకాంత్ దెబ్బకు 168 పరుగులకే కుప్పకూలింది. ఆ తర్వాత బ్యాటింగ్ దిగిన కోల్విన్ బే క్లికెట్ క్లబ్ జట్టు కూడా వెనువెంటనే వికెట్లు కోల్పోయింది. దీంతో చివర్లో రంగంలోకి దిగిన శ్రీకాంత్ బ్యాట్ తో కూడా రాణించాడు. చివరి వరకు పోరాడి 44 నాటౌట్ గా నిలిచి జట్టును విజయ తీరాలకు చేర్చాడు. దీంతో శ్రీకాంత్ ప్రదర్శనను ఇంగ్లండ్ మీడియా తన ఫ్రంట్ పేజీలో ప్రచురించింది. ఇది అద్భుతం కాకపోతే మరేమౌతుంది ..!